
NOTĂ DE FUNDAMENTARE

pentru completarea Hotărârii Consiliului Județean Bistrița-Năsăud nr. 185/2017 privind acordarea stimulentelor financiare de către Consiliul Judeţean Bistriţa-Năsăud elevilor din instituțiile de învățământ din judeţul Bistriţa-Năsăud, care au obținut premiul I la etapa județeană a Olimpiadelor Naționale Școlare pentru anul 2017


Consiliul Județean Bistrița-Năsăud acordă stimulente financiare în baza Regulamentului de acordare a stimulentelor financiare pentru elevii din instituțiile de învățământ din judeţul Bistriţa-Năsăud care au obținut premiul I la etapa județeană a Olimpiadelor Naționale Școlare aprobat prin Hotărârea Consiliului Județean Bistrița-Năsăud nr. 184/2017.
	Potrivit prevederilor art.105 alin.(2) lit.h) din Legea nr.1/2011 Legea educaţiei naţionale, cu modificările și completările ulterioare, din bugetele locale ale unităţilor administrativ-teritoriale se asigură finanţarea complementară a cheltuielilor pentru concursuri şcolare şi activităţi educative extraşcolare organizate în cadrul sistemului de învăţământ. 
	Conform art.111 alin.(5) din Legea nr.1/2011 Legea educaţiei naţionale, cu modificările și completările ulterioare „consiliul judeţean/Consiliul General al Municipiului Bucureşti asigură fonduri pentru organizarea şi desfăşurarea olimpiadelor şi a concursurilor şcolare judeţene/ale municipiului Bucureşti, precum și pentru acordarea stimulentelor financiare elevilor care au obținut distincții, medalii și premii speciale și cadrelor didactice care i-au pregătit pe aceștia”.
Prin art. 111  alin. (51) din Legea nr.1/2011 Legea educaţiei naţionale, cu modificările și completările ulterioare”Cuantumul stimulentelor financiare se acordă în baza unui regulament aprobat prin hotărâre a consiliului județean/Consiliului General al Municipiului București”.
	Potrivit prevederilor art.7 din Anexa la Hotărârea Guvernului nr.536/2016 privind stimularea performanţei şcolare înalte din învăţământul preuniversitar „cuantumurile stimulentelor financiare acordate elevilor care au obţinut distincţii la etapele judeţeană şi interjudeţeană/regională ale competiţiile şcolare sunt stabilite de către autorităţile administraţiei publice locale şi finanţate din bugetele acestora”.
	În conformitate cu prevederile art.9 lit.d) teza I din Anexa 1 la Ordinul ministrului educaţiei, cercetării, tineretului şi sportului nr. 3035/2012 privind aprobarea Metodologiei-cadru de organizare şi desfăşurare a competiţiilor şcolare şi a Regulamentului de organizare a activităţilor cuprinse în calendarul activităţilor educative, şcolare şi extraşcolare, cu modificările și completările ulterioare, în funcţie de gradul de participare a elevilor, competiţiile şcolare pot fi: competiţii naţionale, la care participă elevi din unităţile de învăţământ preuniversitar din cel puţin 70% din judeţele ţării, iar potrivit art.11 etapele de desfăşurare a competiţiilor naţionale sunt: a) etapa pe şcoală; b) etapa locală; c) etapa judeţeană/a municipiului Bucureşti; d) etapa regională/interjudeţeană; e) etapa naţională; f) etapa internaţională.
Conform Regulamentului de acordare a stimulentelor financiare pentru elevii din instituțiile de învățământ din judeţul Bistriţa-Năsăud care au obținut premiul I la etapa județeană a Olimpiadelor Naționale Școlare, stimulentele financiare se acordă pentru elevii care au obținut premiul I la probele individuale la etapa județeană a olimpiadelor școlare cuprinse în lista Olimpiadelor Naționale Școlare și au participat la etapa națională a olimpiadei respective.
Prin adresa nr. 10302 din 07.12.2017 a Inspectoratului Școlar Județean Bistrița-Năsăud, înregistrată la Consiliul Județean Bistrița-Năsăud sub nr.I/22914 din 07.12.2017, se solicită acordarea stimulentului financiar pentru eleva Căinar Bianca Daniela de la Colegiul Național Andrei Mureșanu, Bistrița.
Propunem:
- acordarea stimulentului financiar în sumă netă de 500 lei pentru eleva Căinar Bianca Daniela de la Colegiul Național Andrei Mureșanu, Bistrița, care întrunește condițiile prevăzute în Regulamentul de acordare a stimulentelor financiare pentru elevii din instituțiile de învățământ din judeţul Bistriţa-Năsăud care au obținut premiul I la etapa județeană a Olimpiadelor Naționale Școlare aprobat prin Hotărârea Consiliului Judeţean Bistriţa-Năsăud nr.184/2017;
- majorarea sumei totale prevăzute cu suma de 500 lei față de suma de 74.500 lei, respectiv suma totală de 75.000 lei.
Suplimentarea sumei totale necesară acordării stimulentelor financiare este prevăzută în bugetul propriu al Consiliului Judeţean Bistrița-Năsăud, cap. 67.02 ”Cultură, recreere și religie” subcapitol 67.02.50 ”Alte servicii în domeniul culturii, recreerii și religiei”, art. 59.22 ”Acțiuni cu caracter științific și social cultural”.
Având în vedere afectarea fondurilor publice, supunem prezenta notă de fundamentare vizei juridice și vizei pentru control financiar preventiv. 
Întrucât aprecierea necesității și oportunității adoptării și emiterii actelor administrative aparțin autorităților deliberative, respectiv executive, conform prevederilor Legii nr.140/2017 pentru modificarea art.128 din Legea administrației publice locale nr.215/2001 și pentru modificarea art.55 din Legea nr.393/2004 privind Statutul aleșilor locali, considerăm că sunt îndeplinite prevederile legale pentru inițierea proiectului de hotărâre pentru completarea Hotărârii Consiliului Județean Bistrița-Năsăud nr. 185/2017 privind acordarea stimulentelor financiare de către Consiliul Judeţean Bistriţa-Năsăud elevilor din instituțiile de învățământ din judeţul Bistriţa-Năsăud, care au obținut premiul I la etapa județeană a Olimpiadelor Naționale Școlare pentru anul 2017


ȘEF SERVICIU,
JURJE ANA

